SEAT

náhľad|seat mii
right|thumb|SEAT Cordoba
right|thumb|SEAT Toledo
right|thumb|SEAT Ibiza
náhľad|seat altea

**SEAT, S.A**. (skratka pre označenie Španielskej spoločnosti osobných automobilov, po španielsky *Sociedad Española de Automóviles de Turismo*, ktorým bola pôvodne pokrstená[1]) je španielska automobilka. Pôvodne bola založená bývalým Národným priemyselným ústavom (po španielsky Instituto Nacional de Industria) v Španielsku 9. mája 1950. 

V roku 1986[1] získala nemecká skupina Volkswagen väčšinový podiel v spoločnosti a dnes je SEAT jej dcérskou spoločnosťou[2] spolu s automobilkami Audi, Bentley, Bugatti, Ducati, Italdesign Giugiaro, Lamborghini, MAN, Porsche, Scania a Škoda. Spoločnosť SEAT zároveň vytvorila skupinu dcérskych spoločností (Skupina SEAT), ktoré poskytujú služby samotnej značke, napríklad FISEAT (finančná spoločnosť), LISEAT, Seguri-SEAT, Servi-SEAT a SEAT Sport, pričom SEAT, S.A. naďalej zostáva materskou spoločnosťou. 

SEAT je jedinou spoločnosťou v Španielsku, ktorá navrhuje, vyvíja, vyrába a uvádza automobily na trh. Centrála spoločnosti SEAT S.A. sa nachádza vo vlastnom priemyselnom komplexe v španielskom meste Martorell (Barcelona), kde v roku 2018 vyrobili viac ako 470 000 vozidiel značiek SEAT a Audi. V roku 2018 spoločnosť SEAT predala viac ako 517 000 vozidiel. Spoločnosť vyváža 80% svojich vozidiel a má zastúpenie vo viac ako 80 krajinách prostredníctvom siete 1700 obchodníkov[1], ktorí majú koncesiu predávať jej automobily. V roku 2018 spoločnosť SEAT otvorila svoju prvú dcérsku spoločnosť s názvom SEAT CUPRA, S.A.U., ktorú uviedla na trh s názvom CUPRA, s nezávislým logom zameraným na športové verzie[2]. Založila tiež spoločnosť XMOBA Ventures na rozvoj nových riešení mobility vo veľkých mestách. Spoločnosť SEAT následne nadobudla spoločnosť Respiro, ktorá svojím začlenením do spoločnosti XMOBA poskytuje carsharingových služieb. 
----[1] 

[2]  
----[1] De Castro, str. 732

[2] . Deutsche Welle, 27. januára 2015. Overené 7. mája 2015.  

## Historia
* 1950 – Založená spoločnosť Sociedad Española de Automóviles de Turismo, S.A.
* 1953 – Slávnostné otvorenie továrne Zona Franca.
* 1957 – Odštartovaná výroba modelu SEAT 600 (Fiat 600) a tým začína éra masívnej motorizácie v Španielsku.
* 1965 – Prvý export automobilov SEAT do Kolumbie.
* 1968 – Výroba značky SEAT dosahuje hodnotu 1 milión kusov.
* 1973 – Výstavba Technického centra značky SEAT v Martorellu.
* 1974 – Je vyrobený dvojmiliónte vozidlo SEAT. Nákup výrobného zariadenia v Landabenu (Pamplona).
* 1975 – Technické centrum v Martorellu začína pracovať.
* 1982 – So spoločnosťou Volkswagen sú podpísané dohody o priemyslovej a hospodárskej spolupráci.
* 1984 – Prvý model Ibiza opúšťa montážne linky závodu Zona Franca.
* 1986 – SEAT začal exportovať do Európy.
* 1989 – Začala výstavba závodu v Martorellu.
* 1990 – Názov Sociedad Española de Automóviles de Turismo, S.A. sa mení na SEAT, S.A. 	
* 1991 – Prestavba prvého modelu Toleda, ktorý bol vyvinutý v rámci skupiny Volkswagen Group.
* 1992 – SEAT sa zúčastňuje XXV. olympijských hier v Barcelone ako partner a sponzor.
* 1998 – V Paríži predstavené nové Toledo. Prináša modernú tvár výrobkom značky SEAT.
* 2002 – SEAT sa pripojuje k Audi Brand Group v rámci novo organizovanej Volkswagen Group.

## Vznik
7. júna 1949[1] vláda vydala dekrét, v ktorom poverila Národný priemyselný ústav založiť spoločnosť. Spoločnosť SEAT bola založená v roku 1950 Národným priemyselným ústavom s cieľom motorizácie povojnového Španielska, a to výrobou talianskych automobilov značky Fiat s licenciou. Na jej založenie sa vytvorila spoločnosť s kapitálom 600 miliónov pesiet, z čoho Národnému priemyselnému ústavu patrilo 51% akcií, španielskej banke 42% a Fiatu, hlavnému výrobcovi automobilov v Taliansku, ktorý vystupoval ako technologický spoločník, patrilo zvyšných 7%[2].  

Svoju priemyselnú činnosť spoločnosť začala v závode v priemyselnej zóne Zona Franca v Barcelone. Ako prvý vyrobila v máji roku 1950 model SEAT 1400, ktorý bol priamo inšpirovaný modelom Fiat 1400 z roku 1950. Populárny SEAT 600 vyšiel až v roku 1957 a stál 65 000 pesiet, avšak počas ďalších rokov jeho cena klesla.  

Názov SEAT pochádza z akronymu Španielskej spoločnosti osobných áut (po španielsky Sociedad Española de Automóviles de Turismo). Hľadali názov, ktorý by sa vyslovoval a písal podobne ako značka Fiat (skratka pre Fabbrica Italiana Automobili Torino), s cieľom znárodniť, na základe zvykov vtedajšej doby, vozidlá, ktoré boli napokon odvodené od svojich talianskych náprotivkov. Prvým prezidentom spoločnosti bol José Ortiz Echagüe, zakladajúci inžinier spoločnosti CASA, ktorý spolupracoval s tromi zástupcami riaditeľa: Luis Villar Molina, Luis Ramírez Arroyo a Vicente Fernández-Urrutia. Španielsky štát si udržal dôležitú účasť v spoločnosti prostredníctvom Národného priemyselného ústavu. Keď Fiat v roku 1980 odstúpil, skupina Volkswagen získala v roku 1986 väčšinu akcií španielskeho štátu a stala sa jediným akcionárom.
----[1] De Castro, str. 729

[2] Cerezo, Félix (2010) . Overené 9. mája 2015. 

## Predchádzajúce udalosti
Záujem spoločnosti Fiat uasdiť sa v Španielsku sa datuje od nadobudnutia továrne spoločnosti La Hispano v meste Guadalajara - dcérskej spoločnosť Hispano - Suiza, od ktorej bola materská spoločnosť nútená na krátku dobu sa odlúčiť v druhej republike - kde sa vyrobil model Fiat 514, ktorý bol tiež „znárodnený“ ako Hispano-514 v rokoch 1931 až 1935. Po občianskej vojne bola v roku 1940 založená spoločnosť SIAT ako skratka Pyrenejskej spoločnosti osobných áut (po španielsky Sociedad Ibérica de Automóviles de Turismo), v ktorej FIAT tiež pôsobil ako technologický partner (všimnite si podobnosť názvu) spolu so súkromným bankou (Banco Urquijo) a skupinou priemyselných odvetví, medzi ktoré patrila aj spoločnosť Hispano-Suiza[1]. Spoločnosť však nevyrobila žiadny model, keďže Ministerstvo priemyslu podmienilo jej zavedenie podielom štátu v spoločnosti, čo nebolo možné až do založenia Národného priemyselného ústavu v roku 1941. Nakoniec Národný priemyselný ústav kúpil spoločnosť Hispano-Suiza a začlenil ju do inej národnej spoločnosti - ENASA, založenej pred rokmi - hoci špecializovaní pracovníci v Hispano-Suiza, ktorí boli stále k dispozícii, sa stali súčasťou personálu závodu spoločnosti SEAT v Zona Franca[2]. 

Rovnako s cieľom motorizácie krajiny (ktorej vozový park klesol o 40% v porovnaní s predvojnovým vozovým parkom), boli spoločnosti so súkromným kapitálom oprávnené na výrobu automobilov so zahraničnou technológiou, ako sú FASA, Citroën Hispania, Authi alebo Hutnícka spoločnosť Santa Ana, ktoré patria medzi konkrétne iniciatívy na výrobu automobilov španielskej technológie.  
----[1] Fersáinz, Rodrigo (3. augusta 2010). Auto Bild. . Overené 9. mája 2015.

[2] Fersáinz, Rodrigo (3. augusta 2010). Auto Bild. . Overené 9. mája 2015. 

## Staršie modely

## Súčasné modely
Súčasné modely sú pomenované podľa španielskych miest.

## Iné projekty

## Externé odkazy
* Stránky automobilky SEAT 


Kategória:Španielske automobilky